Beksan

Beksa utawa beksan, uga diarani jogèd, igel, ibing, tandhak, taya, utawa dhangsah (cara Éropa) yaiku sawijining bentuk kagunan, asring digolongaké minangka ulah raga, kang dumadi saka rangkèn obahan awak kang maaji èstètika lan asring simbulis, sanadyana kang dimurga éwadéné dipilih kanthi sengaja. Beksan bisa dikategorèkaké lan diterangaké miturut tata beksané, miturut répertowar obahané, utawa miturut kala sajarah utawa panggonan asalé. Beksan lumrahé dilakokaké nganggo iringan musik lan kala-mangsa pambeksané dhèwèk kanthi bebarengan nggunakaké piranti musik.

Prabédan wigati kudu digawé antarané beksan téater lan beksan mèlu-sarta sanadyan rong kategori iki ora mesthi kapisah babar pisan. Loro-loroné bisa duwé fungsi mirungga, sanadyana sosial, padatan, tandhing, érotis, béla dhiri, suci, éwadéné liturgis. Wujud obahan manungsa liyané kala-kala ditembungaké nduwèni sifat kaya beksan, kalebu kagunan béla dhiri, senam, panuntun surak, sluncur éndah, langi éndah, kirab wirama, lan akèh wujud atlétik liyané. Beksan ora amung kawates kanggo pagelaran amarga beksan digunakaké minangka bentuk lantihan lan kala-kala palantihan kanggo ulah raga lan kagiyatan liyané. Beksan wis dadi ulah raga kanggo sawatara wong kanthi patandhingan beksan kang ditemokaké ing saindenging donya kang mamèraké manéka gaya lan pakem kang mabéda. Beksan nduwèni daya sengsem èstètika kanggo akèh wong.

Beksan uga bisa ditindakaké dhèwèkan minangka bentuk lantihan utawa pangungkaban dhiri. Beksan iku laku manungsa kang umum lan ora mesthi mbutuhaké tata beksan mirungga.

 Deleng uga 
 Kagunan
 Garis gedhé kagunan pagelaran
 Garis gedhé beksan
 Pratélaning pambeksa
 Pratélaning beksan
 Pratélaning pangaji-aji beksan
 Indhèks artikel beksan

 Cathetan 

 Rujukan 

 Wacan sabanjuré 
 Abra, Allison. "Going to the palais: a social and cultural history of dancing and dance halls in Britain, 1918–1960." Contemporary British History (Sep 2016) 30#3 pp. 432–433.
 Blogg, Martin. Dance and the Christian Faith: A Form of Knowing, The Lutterworth Press (2011), 
 Carter, A. (1998) The Routledge Dance Studies Reader. Routledge. .
 Cohen, S, J. (1992) Dance As a Theatre Art: Source Readings in Dance History from 1581 to the Present. Princeton Book Co. .
 Daly, A. (2002) Critical Gestures: Writings on Dance and Culture. Wesleyan University Press. .
 Miller, James, L. (1986) Measures of Wisdom: The Cosmic Dance in Classical and Christian Antiquity, University of Toronto Press. .

 Pranala njaba 


 Ilustrasi sajarah beksan wiwit taun 3300 SM anganti 1911 M saka Proyèk Gutenberg


Kategori:Pagawéan lipuran
Kategori:Pagawéan téater
Kategori:Artikel sing ngemot klip vidéo
Kategori:Kagunan pagelaran